**Коренот на стапалото** (латински: *tarsus*) се состои од седум коски рапределени во два реда (заден и преден ред) и служи за поврзување на стапалото со подколеницата.

Коски во предниот ред
---------------------

Во предниот ред се наоѓаат пет коски: коцкеста коска (латински: *os cuboideum*), чунеста коска (латински: *os naviculare*), а пред неа три клинести коски: медијална (латински:  *os cuneiforme mediale*), средна (латински: *os cuneiforme intermedium*) и латерална (латински: *os cuneiforme laterale*).

Чунеста коска
-------------

**Чунестата коска** (латински:  *os naviculare*) се наоѓа на медијалната страна од стапалото и се поврзува проксимално со скочната коска, дистално со трите клинести коски и странично со коцкестата коска. Осификацијата е последна кај чунестата коска и настанува до крајот на втората година кај девојчињата и почетокот на четвртата година кај момчињата.

Коцкеста коска
--------------

**Коцкестата коска** (латински: *os cuboideum*) е една од седумте коски на стапалото и е прва коска од предниот ред на коренот на стапалото, се поврзува со латералната клинеста коска и со чунестата коска.

Медијална внатрешна клинеста коска
----------------------------------

**Медијалната внатрешна клинеста коска** (латински:  *os cuneiforme mediale*) се наоѓа на медијалната страна од стапалото се поврзува со коцкестата коска, средишната клинеста коска, во долниот дел со метатарзалните коски и во горниот дел со чунестата коска.

Средна клинеста коска
---------------------

**Средната клинеста коска** (латински:  *os cuneiforme intermedium*) се поврзува со двете клинести коски (латерална клинеста коска и медијална клинеста коска), во долниот дел се поврзува со метатарзалните коски и во горниот ред се поврзува чунестата коска.

Лева чунеста коска (антерио- латерален поглед)

Латерална надворешна клинеста коска
-----------------------------------

**Латералната надворешна клинеста коска** (латински:  *os cuneiforme laterale*) е последна коска од коските во предниот ред на коренот на стапалото, се поврзува со средната клинеста коска, во долниот дел со метатарзалните коски и во горниот дел се поврзува со чунестата коска.

Коски во задниот ред
--------------------

Во задниот ред се наоѓаат две коски: скочна коска (латински: *talus*) и петна коска (латински: *calcaneus*).

Скочна коска
------------

**Скочната коска** (латински: *talus*) ја пренесува тежината од телото на сводот од стапалото, горниот дел наликува на макара и се зглобува со долната страна од тибијата и двата глужда.

Телото на скочната коска.

Петна коска
-----------

**Петната коска** (латински: *calcaneus*) е најголема коска од коренот на стапалото, задниот слободен дел претставува петна џумка (латински: *tuber calcanei*) така што се припојува со ахиловата тетива од триглавиот мускул на подколеницата.

Зглобови
--------

Зглобовите во делот на коренот на стапалото овозможуваат поврзување на стапалото со тибијата и фибулата како и поврзување помеѓу самите коски:

* **горен скоклив зглоб** (латински:  *articulatio talocruralis*) ги поврзува долните краеви од тибијата и фибулата со скочната коска;
* **долен скоклив зглоб** се дели на преден и заден, предниот дел ги спојува скочната коска, чунестата коска и петната коска, а задниот дел ги спојува петната коска и скочната коска. Функционираат како еден зглоб во кој се вршат комбинирани движења на стапалото: флексија, екстензија, абдукција, аддукција и циркумдукција. Другите зглобови на стапалото се рамни зглобови со минимални движења.

Галерија
--------

* Човечки нозе, петните коски (црвен дел). Човечки нозе, петните коски (црвен дел).
* Петна коска (горен поглед). Петна коска (горен поглед).
* Лева петна коска. Лева петна коска.
* Скочна коска (долен поглед). Скочна коска (долен поглед).
* Коцкеста коска. Коцкеста коска.
* Коски на стапалото, коренот на стапалото (виолетов дел). Коски на стапалото, коренот на стапалото (виолетов дел).

Надворешни врски
----------------

| * п
* р
* у
Список на коските на скелетот кај човекот |
| --- |
| Череп (*neurocranium*) | челна коска • темена коска • слепоочна коска • тилна коска • клинеста коска • ситеста коска |
| Череп (*viscerocranium*) | горновилична коска • долновилична коска • носна коска • јаболчна коска • солзна коска • непчена коска • долна носна школка • рало  **Грло**: подјазична коска (јазична коска) |
| Средно уво | Чеканче • стремен • наковална |
| ‘Рбетен столб | вратни прешлени • градни прешлени • слабински прешлени • крсна коска • седална коска |
| Градна празнина | градна коска • ребра |
| Горни екстремитети | *Раменски појас*: клучна коска • плешка  *Рака*: надлактица • лакотна коска • палечна коска *Дланка*: **Корен на дланка** (чунеста коска • полумесечеста коска • триаглеста коска • грашковидна коска • трапезна коска • трапезоидна коска • главичеста коска • кукаста коска) • **Коски на прстите** • **Делови на прстите** (проксимален • среден • дистален) |
| Долни екстремитети | *Карлица*: карлична коска (странична коска • седална коска • препонска коска)  *Нога*: бедрена коска • ивер • голема писка • мала писка  *Стапало*: **Коски на нозете**: (петна коска • глуждова коска • чунеста коска • медијална клинеста коска • средна клинеста коска • странична клинеста коска • коцкаста коска) • **Корен на стапалото** • **Делови на прстите** (проксимален • среден • дистален) |

|  |  |
| --- | --- |
| Stub icon | *Оваа статија од областа на анатомијата е никулец. Можете да помогнете со тоа што ќе ја проширите.** п
* р
* у
 |